Polonia întoarce un avion din Belarus. Mesajul transmis de autoritățile poloneze pentru echipaj.
Un avion Belavia Belarus Airlines a zburat trei ore în cercuri deasupra Belarusului. Potrivit FlightRadar24, avionul a zburat în cercuri, fără să depășească limitele spațiului aerian al Belarusului. Oficial: "Serviciile franceze au interzis zborul asupra spațiului aerian francez pentru toate avioanele bieloruse".
Un avion Belavia Belarus Airlines de pe cursa Minsk-Barcelona a fost întors miercuri, 26 mai, din drum înainte de a ajunge deasupra teritoriului Poloniei.Potrivit site-ului de specialitate FlightRadar24, avionul a zburat în cercuri, fără să depășească limitele spațiului aerian al Belarusului, două ore și 45 de minute.Potrivit RIA Novosti, care-l citează pe ofițerul de presă al Autorității Aeronautice poloneză, Pavel Lukașevici, nu a permis aeronavei să traverseze spațiul aerian al Poloniei, din motiv că Franța a interzis zborul aeronavei asupra teritoriului său."Serviciile noastre au transmis echipajului avionului informația precum că serviciile franceze au interzis zborul asupra spațiului aerian francez pentru toate avioanele bieloruse. Totodată, echipajului i-a fost transmis că poate avea probleme în tranzitarea spațiului aerian al Franței", a declarat purtătorul de cuvânt.Prin urmare, avionul a făcut câteva cercuri deasupra Belarusului, după care a făcut cale întoarsă.